open-index/open-wikipedia-markdown huggingface dataset:
אלכסנדר, דוכס וירטמברג (1771–1833)

**אלכסנדר, דוכס וירטמברג** או **אלכסנדר פון וירטמברג** (בגרמנית: **Alexander von Württemberg**; 5 במאי 1771 – 4 ביולי 1833), היה דוכס וירטמברג, ואחיו של פרידריך הראשון, מלך וירטמברג. הוא שירת החל מ-1800 כגנרל פרשים בצבא הרוסי הקיסרי ובהמשך היה מושל בלארוסיה וחבר במועצת המדינה של רוסיה. אלכסנדר פון וירטמברג היה אחי הקיסרית אלכסנדרה פיודורובנה של רוסיה, ועל ידי כך היה דודם של הצארים אלכסנדר הראשון וניקולאי הראשון.

## ביוגרפיה
אלכסנדר פון וירטמברג נולד ב-5 במאי 1771 בממפלגארד ברוזנות וירטמרג-ממפלגארד, אז חלק של האימפריה הרומית הקדושה (כיום מונבליאר במחוז דו בחבל פראנש-קונטה בצרפת) לפרידריך אויגן, שהיה מאוחר יותר דוכס וירטמברג, ולפרדריקה דורותיאה מברנדנבורג-שוודט, בתם של פרידריך וילהלם, מרקיז ברנדנבורג-שוודט וסופיה דורותיאה, נסיכת פרוסיה.

ב-21 באפריל 1791 התחיל אלכסנדר את שירותו בצבא ממלכת וירטמברג בדרגת קולונל, ועד מהרה הועבר לשורות הצבא האוסטרי. אלכסנדר לחם בשורותיו במהלך מלחמת הקואליציה האנטי-צרפתית השנייה והשתתף בקרבות ראשטדט, וירצבורג, אופנבך, שטוקאך וציריך. בשנת 1796 הועלה אלכסנדר לדרגת גנרל מיור, ובשנת 1798 הועלה לדרגת פלדמרשל-לוטננט.

באותה שנה פגש אלכסנדר את אלכסנדר סובורוב, ובעקבות בקשתו הצטרף לצבא האימפריה הרוסית בדרגת לוטננט גנרל ומפקד רגימנט הקירסירים בריגה, אשר באוגוסט 1800 אורגן מחדש לרגימנט הדרגונים בריגה, ובעקבות כך הוא הועלה לדרגת גנרל חיל הפרשים. בשנת 1811 הוא מונה למושל הצבאי של בלארוסיה.

במהלך מלחמת רוסיה–צרפת (1812) שימש פון וירטמברג כקצין מטה בארמייה המערבית הראשונה, ונלחם עמה בקרבות ויטבסק, סמולנסק, בורודינו, טרוטינו, מאלויארוסלאבץ, ויאזמה וקרסנוי. בשנת 1813 פיקד פון וירטמברג על המצור על דנציג, ולאחר המלחמה חזר לבלארוסיה ולפקד על רגימנט הדרגונים של ריגה.

בשנת 1822 הוא הפך לראש מחלקת התחבורה, ויזם מספר פרויקטים גדולים של נתיבי מים (תעלת וינדבסקי, וכו') במערב רוסיה. בשנת 1826 מונה פון וירטמברג למפקד רגימנט הקירסירים יקטרינוסלב, ולחבר מועצת המדינה, אך בשנת 1827 חזר שוב לרגימנט הדרגונים של ריגה. בשנת 1832 התפטר פון וירטמברג מתפקידיו הצבאיים, וב-4 ביולי 1833 הוא מת בביתו בגותה.

## משפחתו
ב-17 בנובמבר 1798 התחתן אלכסנדר עם אנטוינטה, נסיכת סקסוניה-קובורג-זאלפלד, בתם של פרנץ, דוכס סקסוניה-קובורג-זאלפלד ואוגוסטה, נסיכת רויס-אברסדורף, ממנה נולדו לו 5 ילדים:
* מריה, דוכסית וירטמברג (1799–1860), התחתנה עם ארנסט הראשון, דוכס סקסוניה-קובורג-גותה
* פאול, דוכס וירטמברג (1800–1801)
* אלכסנדר, דוכס וירטמברג (1804–1881), התחתן עם מארי, נסיכת אורליאן
* ארנסט, דוכס וירטמברג (1807–1868), התחתן עם נטלי אשבורן שקיבלה את התואר "פון גרינהוף"
* פרידריך, דוכס וירטמברג (1810–1815)

## אילן יוחסין

## קישורים חיצוניים

* 

קטגוריה:נסיכים גרמנים
קטגוריה:בית וירטמברג
קטגוריה:גנרלים אוסטרים
קטגוריה:גנרלים בצבא האימפריה הרוסית
קטגוריה:מלחמת רוסיה–צרפת (1812): אישים
קטגוריה:אבירי מסדר העיט השחור
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור גיאורגי הקדוש
קטגוריה:מעוטרי אות מסדר העיט האדום
קטגוריה:מעוטרי עיטור ולדימיר הקדוש
קטגוריה:גרמנים שנולדו ב-1771
קטגוריה:גרמנים שנפטרו ב-1833
Let's Get Loud

"**Let's Get Loud**" (בעברית: "**בואו נהיה רועשים**") הוא סינגל שהוקלט על ידי הזמרת האמריקאית ג'ניפר לופז, מתוך אלבומה הראשון, On the 6. השיר יצא לאור ב-9 ביוני 2000, כסינגל החמישי והאחרון מתוך האלבום. את השיר כתבו גלוריה אסטפן, וקייק סנטנדר, והוא הופק על ידי אמיליו אסטפן, וסנטנדר גם כן.

השיר זכה להצלחה עולמית, אך נכשל בארצות הברית, שם לא הצליח להיכנס למצעד הבילבורד הוט 100. באוסטרליה נכנס השיר למקום ה-347 במצעד השירים הטובים ביותר בכל הזמנים.

בעקבות הצלחתו של השיר בעולם החליטה גלוריה אסטפן לצרף אותו לגרסת טארגט, שנכללה באלבומה ה-21, *[[Miss Little Havana]]*. את הגרסה ביצעה אסטפן בעצמה.

## וידאו קליפ
לשיר לא צולם ווידאו קליפ מלא, אך בשנת 2009 הוחלט כי לופז תעלה הופעה חיה שתהווה כקליפ הרשמי של השיר. בהופעה נראית לופז כהרגלה, לבושה בבגדים כסופים כשהיא שרה את השיר באצטדיון שמלא במעריצים.

ההופעה זכתה להצלחה רבה ונכון לאוקטובר 2017, מונה הצפיות שלה עומד על למעלה מ-56 מיליון צפיות.

## גרסאות כיסוי
קמילה קביו, ניקולס גליצין ואידינה מנזל ביצעו את השיר בפסקול הסרט "סינדרלה (2021)".

## מיקומי שיא
השיר זכה להצלחה רבה בעולם פרט לארצות הברית, ואף הצליח להיכנס למצעדים שנתיים, שבועיים ומצעדי כל הזמנים.

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 1999
קטגוריה:סינגלים מ-2000
קטגוריה:שירי ג'ניפר לופז
קטגוריה:שירים באנגלית
קטגוריה:שירים שנכתבו על ידי גלוריה אסטפן
קטגוריה:שירי יורודאנס
קטגוריה:סינגלים שהגיעו למקום הראשון בהונגריה
קטגוריה:שירי פלטינה בארצות הברית
קטגוריה:סינגלים בהוצאת קולומביה רקורדס
מיסטאיה (נהר)

**נהר מיסטאיה** (באנגלית: **Mistaya River**) הוא נהר קצר במערב פרובינציית אלברטה שבקנדה. אורכו של הנהר 38 קילומטרים. הנהר זורם דרך הרי הרוקי הקנדיים, וחלק מהכביש המהיר אייספלידס נבנה לאורך מהלך הנהר.
## גאוגרפיה
מוצאו של נהר מיסטאיה באגם פיטו, המוזן ממימי קרחונים נמסים (בשל קמח הסלעים במים אלה, לאגם צבע כחול איזמרגד הטיפוסי לאגמי האזור).

נהר מיסטאיה זורם לכיוון צפון מערב, וזורמים אליו מספר נחלים ובהם הנחלים: דלתה (Delta), סילברהורן (Silverhorn), סירק (Cirque), נויס (Noyes), צ'פרנטוטם (ChephrenTotem), אפולט (Epaulette), בייזון (Bison), קאופמן (Kaufmann), וסאבאק (Sarback). לאורך מהלך הנהר נוצרים מספר אגמים קטנים ובהם אגם מיסטאיה (Mistaya Lake), ואגם ווטרפאול (Waterfowl Lake = אגם עופות המים).

נהר מיסטאיה מתמזג עם נהר נורת' ססקצ'ואן במעברת נהר ססקצ'ואן (Saskatchewan River Crossing).

## מקור השם
מקור שמו של הנהר בשפת הקרי האינדיאנית, משמעות המילה "מיסטאיה" היא דוב גריזלי
.

## קישורים חיצוניים
* 
* תצלום אוויר של הנהר

## הערות שוליים

קטגוריה:הפארק הלאומי באנף
מיסטאיה
Back It Up

"**Back It Up**" (בעברית: "**לגבות אותו**") הוא סינגל שהוקלט על ידי הזמר-יוצר הלטיני פרינס רויס, בשיתוף עם הזמרת האמריקאית ג'ניפר לופז, והראפר הקובני פיטבול. השיר יצא לאור ב-4 במאי 2015, כסינגל השני והאחרון מתוך אלבומו הרביעי, Double Vision. כל השלושה פרט ללופז, כתבו והפיקו את השיר ביחד עם איליה וג'ייסון אביגן.

לשיר יצאו שתי גרסאות, אחת בשפה הספרדית שבה לופז השתתפה, והשנייה בשפה האנגלית שבה פיטבול השתתף. לבסוף, הוציא רויס גרסה ששילבה את שלושתם, והיא הגרסה הרשמית של השיר.

## וידאו קליפ
הווידאו קליפ הנלווה שיצא לשיר צולם באחוזה מפוארת, שם נראים השלושה כשהם לבושים בבגדים יוקרתיים, עם מלצרים ורקדנים. לאורכו של הקליפ ניתן לראות את השלושה רוקדים לצלילי המוזיקה, שרים את השיר ומבלים באותה אחוזה. את השיר שרים כל השלושה ביחד. בין לבין ניתן לראות את כל אחד מן השלושה במסך כחול.

הקליפ הועלה לערוץ ה-Vevo של רויס באותו זמן שהוכרז כסינגל רשמי, ומונה הצפיות שלו נכון לאוקטובר 2017, עולה על למעלה מ-265 מיליון צפיות.

## מיקומי שיא
השיר זכה להצלחה בעיקר במצעדים הלטיניים.

## נתוני מכירות

## קישורים חיצוניים

## הערות שוליים

קטגוריה:שירי פרינס רויס
קטגוריה:שירי ג'ניפר לופז
קטגוריה:שירי פיטבול
קטגוריה:שירים באנגלית
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי ג'ניפר לופז
קטגוריה:שירים שנכתבו על ידי סוואן קוטצ'ה
קטגוריה:שירים שנכתבו על ידי פרינס רויס
קטגוריה:שירים שהופקו על ידי ג'ייסון אביגן
קטגוריה:שירים שהופקו על ידי איליה סלמנזאדה
קטגוריה:וידאו קליפים שבוימו על ידי קולין טילי
קטגוריה:סינגלים בהוצאת RCA רקורדס
מעבר הואוס

שמאל|250px|ממוזער|מבט על מעבר הואוס
**מעבר הואוס **(באנגלית:** Howse Pass**) הוא מעבר הרים הממוקם בגבול בין הפארק הלאומי באנף, בהרי הרוקי הקנדיים, בפרובינציית אלברטה, לבין הפארק הלאומי יוהו, בפרובינציית קולומביה הבריטית שבקנדה. מעבר ההרים נמצא בין הר קונוויי לבין פסגת הואוס.

## גאוגרפיה
מצידו המזרחי של מעבר ההרים זורמים מי הנחלים דרך עמק קונוויי (Conway Creek), נהר הואוס (Howse River), ונהר צפון ססקצ'ואן (North Saskatchewan River) לאגם ויניפג ולמפרץ הדסון. מצידו המערבי של המעבר מנוקזים המים לנהר בלייברי (Blaeberry River), וממנו לנהר קולומביה ולאוקיינוס השקט.

## היסטוריה
המעבר היה בשימוש על ידי האומות הראשונות לחציית הרי הרוקי, ובייחוד שבט הקוטניי במערב ושבט הפייגן במזרח. בשנת 1806 החלה בניית דרך מהעיר רוקי מאונטיין האוס למעבר. ביוני 1807 דייוויד תומפסון השתמש במעבר ההרים על מנת להגיע לנהר קולומביה, ולמצוא דרך נוחה להגיע לאוקיינוס השקט.
המעבר לא היה בשימוש רב, בשל נוחות המעבר במעבר אתבסקה.

מעבר הואוס נמוך בגובהו ממעברים אחרים בהרי הרוקי, ולכן שקלו את המעבר כנתיב עבור הרכבת הקנדית הפסיפית. לבסוף נבחר מעבר קיקינג הורס במקומו למסלול הרכבת והכבישים.
המעבר הוכרז כאתר היסטורי לאומי של קנדה ב-1978.

## מקור השם
מעבר ההרים נקרא על שם ג'וזף הואוס, מגלה ארצות מטעם חברת מפרץ הדסון אשר חצה את המעבר בשנת 1809.

## קישורים חיצוניים

* מעבר הואוס באתר Peakfinder
* מעבר הואו, ברשימת האתרים ההיסטוריים הלאומיים של קנדה

## הערות שוליים

קטגוריה:הפארק הלאומי באנף
קטגוריה:הפארק הלאומי יוהו
הואוס
הואוס
קטגוריה:אלברטה: אתרי מורשת היסטוריים לאומיים
קטגוריה:קולומביה הבריטית: אתרי מורשת היסטוריים לאומיים
OpenSUSE

**openSUSE**, לשעבר SUSE Linux ו־SuSE Linux Professional, היא הפצת לינוקס המפותחת על ידי חברת SUSE Linux וחברות אחרות. במערכת נעשה שימוש נרחב ברחבי העולם. הפיתוח שלה מתמקד ביצירת כלים שמישים בקוד פתוח למפתחי תוכנות ומנהלי מערכות, תוך מתן שולחן עבודה נוח וסביבת שרת עשירה.

המהדורה הקהילתית הראשונית, הייתה גרסת בטא של לינוקס SUSE 10.0. הגרסה היציבה הנוכחית היא openSUSE Leap 16. בין השאר בפרויקט יש גם גרסה של הפצה מתגלגלת שנקראת openSUSE Tumbleweed, שמתעדכנת עם חבילות בדוקות ויציבות, ומבוססת על בסיס הקוד בשם 'Factory'. כלים ויישומים אחרים הקשורים לפרויקט openSUSE הם YaST, Open Build Service, openQA, Snapper, Machinery, Portus ו־Kiwi.

openSUSE נוצרה על ידי חברת Novell לאחר רכישת לינוקס סוזה עבור 210 מיליון דולר ב־4 בנובמבר 2003.

## דרישות מערכת
על פי אתר ההפצה, דרישות המערכת המינימליות הן:
*מעבד פנטיום 4 במהירות 1.6 גה״ץ לפחות (מומלץ להשתמש במעבד זה במהירות 2.4 גה״ץ ומעלה או מעבד המקביל לו).
*זיכרון RAM בנפח 1 ג״ב לפחות (מומלץ להשתמש ב־2 ג״ב).
*3 ג״ב פנויים בכונן הקשיח להתקנה ללא סביבת שולחן עבודה, 5 ג״ב להתקנה עם סביבת שולחן עבודה.
*כרטיס קול או כרטיס גרפי מודרני ושימוש במסך ברזולוציה של לפחות 800x600 (מומלץ להשתמש ברזולוציה 1024x768 ומעלה).

## ראו גם
* רשימת הפצות לינוקס

## קישורים חיצוניים

* 

## הערות שוליים

קטגוריה:הפצות של GNU/לינוקס
ווייסלב טנקוסיץ'

**ווייסלב טנקוסיץ**' (בסרבית: **Војислав Танкосић**; 20 בספטמבר 1880 – 2 בנובמבר 1915) היה איש צבא סרבי. יד ימינו ואיש סודו של דרגוטין דימטרייביץ'. טנקוסיץ' היה ממפקדי ארגון הטרור "היד השחורה", ונודע בשל חלקו בתכנון רצח פרנץ פרדיננד. נהרג במהלך מלחמת העולם הראשונה.

## ביוגרפיה
טנקוסיץ' נולד ב-20 בספטמבר 1880 בעיר רוקאלדה שבנסיכות סרביה. הוא למד בבתי ספר צבאיים ולאחר מכן התגייס לצבא סרביה. הוא התיידד עם דרגוטין דימטרייביץ' והשתתף בהפיכה בסרביה ב-1903, ולאחריה הוציא להורג את שני אחיה של המלכה דראגה מאסין. הוא סופח ל"ארגון המהפכה הסרבי" – יחידה מיוחדת אשר נועדה לבצע פעולות גרילה בתחומי האימפריה העות'מאנית לצורך שחרור קוסובו ומקדוניה מידי העות'מאנים. הוא ביצע שלל פעולות בעורף העות'מאני ואף בתוך נסיכות בולגריה, ונודע בשליטתו המעולה באנשיו. על פי המסופר כאשר פעם הם חצו עמו גשר, הוא ביקש מהם ללא כל סיבה לקפוץ מהגשר, והם קפצו ללא היסוס.

עם פרוץ משבר בוסניה ב-1908, רצה טנקוסיץ' להרחיב את פעילויות הגרילה גם נגד האימפריה האוסטרו-הונגרית. הוא הקים בתי ספר מיוחדים בסרביה אשר בהם הוכשרו מתנדבים למטרה זו. הוא גם החל לאסוף מודיעין בבוסניה והרצגובינה. עם זאת, ב-1909 הסתיים המשבר, ופעילותו של טנקוסיץ' התבררה כמיותרת. עם זאת, טנקוסיץ' לא ויתר על איחוד בוסניה והרצגובינה עם סרביה, והיה ידע בדעותיו הפאן-סלאביות. יחד עם דימטרייביץ' וקצינים קיצוניים נוספים, הקים טנקוסיץ' את ארגון הטרור "היד השחורה" (או בשמו הרשמי: "איחוד או מוות"), אשר תמך בביצוע התנקשויות בבכירים ברחבי אוסטרו-הונגריה כדי להביא לאיחוד המיוחל.

כאשר נסללה הדרך למלחמת הבלקן הראשונה ב-1912, החל טנקוסיץ' בהכשרת מתנדבים לפעילות גרילה בתחומי האימפריה העות'מאנית. הוא ברר את המתנדבים בקפדנות, ובין היתר דחה את גברילו פרינציפ בשל ממדי גופו הקטנים. עוד לפני פרוץ המלחמה הוא נשלח לאלבניה, שם יצר קשר עם המנהיג האלבני עיסא בולטיני ויחד עמו יצר מרד אלבני באזור מיטרוביצה בין יוני-יולי של אותה שנה. יומיים לפני פרוץ המלחמה החל טנקוסיץ' בפעילות ללא אישור מהממונים עליו, אולם כעבור שלושה ימים בלבד חבר לצבא הסרבי הסדיר.

ב-1914 טנקוסיץ' היה ממתכנני רצח פרנץ פרדיננד, ואף צייד בעצמו את חוליית הרוצחים. במסגרת האולטימטום של יולי, דרשו האוסטרו-הונגרים את הסגרתו של טנקוסיץ'. בשל כך, הוא נכלא באופן זמני, אולם שוחרר עם פרוץ מלחמת העולם הראשונה והפלישה האוסטרו-הונגרית לסרביה. טנקוסיץ' פיקד על פלוגת מתנדבים ולחם עמה כנגד האוסטרו-הונגרים. ב-2 בנובמבר 1915, במהלך נסיגה, נהרג טנקוסיץ' ליד הכפר טרסטניק.

חייליו קברו אותו בחשאי בבית הקברות המקומי. עם זאת, האוסטרים הצליחו למצוא את הקבר והוציאו ממנו את הגופה. כתבים אוסטרים צילמו אותה, ופרסמו אותה בעיתונות תחת הכותרת "סופו של טנקוסיץ'". לימים הצליחו חייליו לשעבר להניח את ידיהם על שרידי הגופה, והעבירו אותם לאמו. היא קברה אותם בבית העלמין החדש בבלגרד ב-1922. הקבר נמצא כעת בחלקה IV, בשורה השלישית, קבר מס' 6.

## קישורים חיצוניים

* "Komitetski vojvoda Vojislav Tankosić"

## הערות שוליים

קטגוריה:אנשי צבא סרבים
קטגוריה:אנשי צבא סרבים במלחמת העולם הראשונה
קטגוריה:מלחמת הבלקן הראשונה: אישים
קטגוריה:ילידי 1881
קטגוריה:נפטרים ב-1915
שישי בבוקר (ערוץ 10)

**שישי בבוקר** הייתה תוכנית בוקר בערוץ 10 בימי שישי אשר שודרה בימי שישי. שידור התוכנית הופסק לאחר שהוחלפה בתוכנית בוקר אור.

## תוכן
התוכנית שודרה בשידור חי ביום שישי בשעות 09:00-06:20 במסגרת "חדשות 10" ובהפקת אולפני הרצליה. התוכנית כללה מבזקי חדשות וראיונות בנושאי אקטואליה ופנאי עם אורחים ומומחים שהתארחו באולפן.

## רקע לעליית התוכנית
בעקבות התוכנית "אורלי וגיא" הוחלט שביום שישי תוגש תוכנית מופרת באותה מתכונת על ידי מגישים אחרים.

## היסטוריה
בהתחלה הגישו בדרך כלל את התוכנית רומי נוימרק ודב גיל הר. לפעמים הוחלפו במגישים אלי ראכלין וסיוון כהן. משנת 2015 התחילו להגיש עודד מנשה ועדן הראל יחדיו את התוכנית.

בינואר 2016 עלתה לאוויר התוכנית "בוקר אור" אשר החליפה את התוכנית "אורלי וגיא" בימים בהם לא מגישים. בעקבות כך ירדה התוכנית מהאוויר.

## ראו גם
* בוקר אור

## קישורים חיצוניים

קטגוריה:תוכניות טלוויזיה ישראליות
קטגוריה:תוכניות בוקר ישראליות
קטגוריה:תוכניות טלוויזיה ישראליות שעלו לשידור בשנת 2011
קטגוריה:ערוץ עשר: תוכניות וסדרות
קטגוריה:תוכניות שצולמו באולפני הרצליה
אליסון ויליאמס

**אליסון האוול ויליאמס** (באנגלית: **Allison Howell Williams**; 13 באפריל 1988) היא שחקנית אמריקאית. היא ידועה בעיקר בזכות תפקידה כמארני מייקלס בסדרת הדרמה הקומית "בנות" ברשת *[[HBO]]*, וכן בהופעתה בסרט האימה "תברח" (2017) כרוז ארמיטאג', ובהופעתה בסרט "מייגן" (2022) בתור ג'מה.

## ראשית חייה
ויליאמס נולדה בעיירה ניו כנען, קונטיקט שבארצות הברית. אביה הוא העיתונאי בריאן ויליאמס, ואמה היא מפיקת הטלוויזיה ג'יין גילן סטודארד. ויליאמס למדה בבית-ספר פרטי בעיר הולדתה, ובתיכון למדה באקדמיה של גריניץ', ולאחר התיכון למדה באוניברסיטת ייל בניו הייבן. בעודה בייל, ויליאמס הייתה חברה במשך ארבע שנים בלהקת הקומדיה האימפרובית Just Add Water, וכן השתתפה בסדרת סרטוני המוזיקה *College Musical* ביוטיוב.

## קריירה
בשנת 2010, ויליאמס ביצעה שיר שילוב של שני שירים: Nature Boy ו-Beautiful Mine. השיר הפך לשיר הנושא של סדרת הטלוויזיה "מד מן". הביצוע של השיר שהופיע ביוטיוב זכה לשבחים רבים, והוא שכנע את הבמאי ג'אד אפאטו לתת לויליאמס תפקיד בסדרה "בנות" של רשת HBO. כעבור זמן קצר זכתה בתפקיד, תוך קבלת קרדיט על תפקידה בלהקת Just Add Water בזמן לימודיה בייל. הסדרה "בנות" שודרה לראשונה ב-15 באפריל 2012.

ויליאמס כתבה מספר מחזות עבור המערכון "לצחוק או למות", שבו גם כיכבה כקייט מידלטון, יחד עם השחקן והדוגמן האנגלי אוליבר ג'קסון-כהן, ששיחק את הנסיך ויליאם, דוכס קיימברידג'.

ויליאמס הופיעה גם כדניאלה בסדרה הקומית "הליגה", בפרק אחד בעונה השלישית.

כמו כן שיחקה ויליאמס בסדרה הקומית "Jake and Amir" של CollegeHumor, בתור שריל.

ב-4 בדצמבר 2014 כיכבה ויליאמס בסדרת הטלוויזיה "פיטר פן לייב" של NBC, בתפקיד הראשי של פיטר פן. בנובמבר 2016 הופיעה בסרט הקצר Past Forward.

בשנת 2017 כיכבה ויליאמס בסרט האימה "תברח", בבימויו של ג'ורדן פיל, שהשתכנע שהיא ראויה לשחק בתפקיד הראשי של רוז לאחר שראה את משחקה בסדרת NBC: "פיטר פן לייב".

בשנת 2022, השתתפה בסרט האימה "מייגן".

## חיים אישיים
בשנת 2011 החלה ויליאמס לצאת עם ריקי ואן ויין, ממקימי CollegeHumor. בשנת 2014 השניים התארסו וב-19 בספטמבר 2015 נישאו בטקס פרטי. עורך טקס החתונה היה השחקן והבמאי טום הנקס. היא ובעלה גרים בצ'לסי שבמנהטן.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:קומיקאיות אמריקאיות
קטגוריה:בוגרות אוניברסיטת ייל
קטגוריה:בוגרי אוניברסיטת ייל
קטגוריה:אמריקאיות שנולדו ב-1988
קטגוריה:אמריקאים שנולדו ב-1988
ז'אן סאנדהר

**ניקולא ז'אן רובר קונרד אוגוסט סאנדהר** (; 6 ביוני 1846 – 24 במאי 1897) היה לוטננט קולונל (סא"ל) בצבא צרפת, אשר התפרסם בשל חלקו בפרשת דרייפוס.

## ביוגרפיה
סאנדהר נולד ב-6 ביוני 1846 במילוז, אלזס. הוא למד באקדמיה הצבאית סן-סיר וב-1866 התגייס לצבא צרפת בדרגת לוטננט משנה. בשנת 1870 הועלה לדרגת לוטננט, וב-1871 לחם במלחמת צרפת–פרוסיה, נפצע, וקיבל דרגת אביר בלגיון הכבוד. ב-1877 הוא הועלה לדרגת קפטן ונכנס ללמוד באקול מיליטר, אותו סיים בדרגת מיור.

ב-1885 סופח סאנדהר ל"משרד השני" או "המשרד הסטטיסטי" - משרד הריגול הנגדי. ב-1887 הוא קיבל פיקוד על המשרד וב-1891 הועלה לדרגת לוטננט קולונל. במסגרת זו הוא העסיק מספר גדול של מרגלים ברחבי אירופה, ובמיוחד בקיסרות הגרמנית. ידועה אמרתו: "אילו הראיתי לך את שמות האנשים שאנו משלמים להם בגרמניה, היית יוצא מדעתך." כבר ב-1893 הוא טען שבשורות צבא צרפת פועל מרגל המעביר מידע לידי הקיסרות הגרמנית, אולם לא הצליח להניח עליו את היד בשעת מעשה. אחת מהסוכנים שהעסיק סאנדהר הייתה מרי בסטיאן, עוזרת ומנקה בשגרירות הגרמנית. תחת שם הקוד "אוגוסט" הייתה בסטיאן מעבירה לצרפתים מסמכים מהשגרירות. ב-26 בספטמבר 1894 העבירה בסטיאן לסגנו של סאנדהר, אובר-ז'וזף אנרי את "הבורדרו" ("האיגרת"), מסמך שנשלח ממרגל בצבא צרפת אל הנספח הצבאי הגרמני מקסימיליאן פון שוורצקופן. בעקבות שחזור הבורדרו, החלה חקירה מצומצמת בניסיון לאתר את המרגל. ההאשמה הופלה על אלפרד דרייפוס - קצין בדרגת קפטן, אשר היה היהודי היחיד במטה הכללי. הראיות לכך היו מעטות מאוד, אולם ראשי הצבא היו מעוניינים לסגור את הפרשה בהקדם האפשרי.

ב-14 באפריל 1895 עזב סאנדהר את התפקיד וקיבל פיקוד על רגימנט הרגלים ה-20. יורשו כמפקד המשרד היה ז'ורז' פיקאר, אשר במסגרת תפקידו זה פתח את תיק דרייפוס והוביל לפרשת דרייפוס אשר זעזעה כליל את צרפת. עם זאת, סאנדהר לא ראה זאת, כיוון שהוא נפטר ב-24 במאי 1897 בגיל 50.

## לקריאה נוספת
* 
* 

## קישורים חיצוניים

## הערות שוליים

קטגוריה:אנשי צבא צרפתים
קטגוריה:פרשת דרייפוס: אישים
קטגוריה:קצינים בלגיון הכבוד
קטגוריה:צרפתים במלחמת צרפת–פרוסיה
קטגוריה:בוגרי האקדמיה הצבאית סן-סיר
קטגוריה:צרפתים שנולדו ב-1846
קטגוריה:צרפתים שנפטרו ב-1897
ריסרלדה

**ריסרלדה** (בספרדית: **Risaralda**) הוא אחד מ-32 המחוזות של קולומביה. המחוז נמצא במרכז קולומביה והוא גובל במחוזות אנטיוקיה בצפון, קלדס במזרח, טולימה בדרום-מזרח, קינדיו וואיה דל קאוקה בדרום וצ'וקו במערב.

המחוז משתרע על שטח של 4,140 קמ"ר. במחוז מתגוררים כמיליון תושבים (הערכה ל-2017). בירת המחוז היא העיר פריירה.

## היסטוריה
בתקופה הפרה-קולומביאנית האזור היה מיושב על ידי שבטי ילידים שונים כמו הקימבאיה.

לאחר קבלת העצמאות של רפובליקת קולומביה הגדולה מהאימפריה הספרדית בתחילת המאה ה-19 האזור שויך לפרובינציית פופאיאן שהשתייכה למחלקת קונדינמרקה (שכללה את שטחי קולומביה ופנמה המודרניות). לאחר פיצול הרפובליקה ב-1830 האזור נכלל ברפובליקת גרנדה החדשה. ההתיישבות הלא-ילידית באזור החלה רק באותה תקופה על ידי חקלאים מאזור אנטיוקיה. ב-1857 הרפובליקה הפכה לפדרלית ונוצרה מדינת קאוקה שכללה את כל דרום ומערב המדינה, כמו גם חלקים נרחבים ממזרחה ואשר בירתה הייתה פופאיאן (במחוז קאוקה המודרני). ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1886 ארצות הברית של קולומביה הפכה לרפובליקת קולומביה הלא-פדרלית והמדינה הפכה למחוז קאוקה.

ב-1905 פוצל מקאוקה מחוז קלדס המקורי  שכלל את שטחי מחוזו קלדס, ריסרלדה וקינדיו המודרניים. התושבים המקומיים רצו להתפצל מהמחוז, אך לא הצליחו בכך בעשורים הראשונים לקיומו. בסופו של דבר ב-1 ביולי 1966, בתקופת נשיאותו של גיירמו לאון ולנסיה, המחוז פורק ובמקומו נוצרו מחוזות קלדס ריסרלדה וקינדיו.

## כלכלה
המחוז הוא אחד המרכיבים של ציר מגדלי הקפה הקולוביאני, מרכז תעשיית הקפה של קולומביה. מלבד הקפה הכלכלה המקומית מסתמכת על ענפים אחרים בחקלאות, כמו גידול בננה, מניהוט, קקאו, תפוח אדמה, תירס וכותנה, גידול מקנה ותעשייה.

## חלוקה מנהלית
ממוזער|חלוקת המחוז לפרובינציות.
בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לשלוש פרובינציות (Provincias) כדלהלן:

## קישורים חיצוניים

* 
* 

## הערות שוליים

קטגוריה:קולומביה: מחוזות
קטגוריה:מדינות וטריטוריות שהוקמו ב-1966
זהרון מקרין

שמאל|ממוזער|ראש הזהרון.
**זהרון מקרין** (שם מדעי: *Pterois radiata*) הוא מין של דג זהרון ממשפחת העקרבנוניים. הוא מצוי באוקיינוס ההודי וכן בים סוף ובמפרץ אילת.
## מאפיינים
זהו דג שאורכו 20–24 ס"מ. הוא בעל צבעים אדומים כהים עם פסים לבנים וסנפירי חזה מגודלים דמויי-מניפה עם קוצים לבנים וורודים ארוכים המופנים כלפי מעלה ומשווים לזהרון מראה של דורבן ימי. הזהרון בעל "קוצים" מעל העיניים ולסתות גדולות. הקוצים שעל גופו מכילים ארס שאינו קטלני לבני אדם.

הזהרון חי בשוניות אלמוגים ושוכן בין האלמוגים והסלעים במשך היום. בלילות הוא יוצא לצוד. הזהרון מחפש טרף צמוד לאלמוגים ומסוגל לשאוב טרף קטן לפיו במהירות, בדרך כלל בהפתעה גמורה. הטרף מורכב מדגים וחסילונים קטנים הוא עט עליהם.

## קישורים חיצוניים

## הערות שוליים

קטגוריה:טקסונים שתוארו בידי ז'ורז' קיווייה
קטגוריה:עקרבנוניים
קטגוריה:דגים במפרץ אילת
קטגוריה:בעלי חיים שתוארו ב-1829
פאת השדה

**עֲזִיבַת פְּאַת הֶשָּׂדֶה** (מכונה גם **פֵּאָה**) היא **[[מצווה|מצוות]] [[מצוות עשה|עשה]]** מהתורה לבעל שדה חקלאי להניח את היבול הגדל בשולי השדה בעבור עניים, ולא לנכס לעצמו כלום מתבואה זו. פאת השדה היא אחת ממתנות עניים ש**חייבה** התורה את בעלי השדות בארץ בלשון ברורה.

בסדרי המשנה מוקדשת מסכת שלמה העוסקת בדיני פאת השדה – **[[מסכת פאה]]**. עיקרי דיני הפאה נידונים בארבעת הפרקים הראשונים שבמסכת זו.

## מקור המצווה
מצווה זו נזכרה בתורה שתי פעמים:
* בפרשת קדושים:

* וכן בפרשת אמור באמצע תיאור המועדים:

## שיעור הפאה
בתורה לא מצוינת כמות ("שיעור") התבואה שיש להשאיר בסוף השדה, ולכן גם אדם שמשאיר כמות קטנה של תבואה מקיים את המצווה. במשנה נמנתה מצווה זו בכלל המצוות שאין להן שיעור:

אף שכאמור מהתורה אין שיעור למצווה זו, חז"ל קבעו שיעור למצווה וחייבו להשאיר לפחות אחד חלקי שישים מכלל התבואה. בפועל, אפילו השארת שיבולת יחידה מספיקה כדי לצאת ידי חובת המצווה.

בשלושה מצבים ראוי להשאיר לפאה יותר מאחד חלקי שישים מהתבואה:

# כאשר העניים מרובים
# כאשר זכה בעל השדה לברכה מרובה בשדהו.
# כאשר השדה קטן ובאחד משישים אין כמעט תועלת לעניים.

התלמוד מתיר לעשות את כל השדה לפאה. זאת בניגוד לתרומה, שבה אין לעשות את כל ערימת התבואה תרומה.

## מקום הנחת הפאה
מקום הנחת הפאה הוא בסוף השדה. מספר נימוקים לכך ניתנו בתלמוד:

## זמן הנחת הפאה
הפאה צריכה להינתן בסוף הקציר או הקטיף, ויש לכך כמה טעמים:
# מפני גזל עניים, שאם יוכל בעל השדה להפריש פאה מתי שירצה, יוכל לתאם עם קרובו או חבירו העני שעה שבה לא יהיו עניים בסביבה, ואז יפריש את הפאה באופן שרק קרובו יספיק לקחתה, ונמצא גוזל את שאר העניים.
#מפני ביטול זמנם של העניים, שיוכלו להעריך אימתי יסיים לקצור את השדה, ובינתיים יתפנו לעסקיהם או ילקטו בשדות אחרים.
#מפני הרמאים, שאם יוכל בעל השדה להפריש פאה מכל מקום, יוכלו הרמאים לטעון שכבר הפרישו, או יפרישו מהמקומות הגרועים, והמצווה שיפרישו את מה שנותר בסוף, בין טוב ובין רע.
#מפני מראית עין, שאם יפריש בעל השדה פאה באמצע השדה, הרואים שלא הניח פאה בסופו עלולים לחשוד בו שלא הניח פאה כלל.

## דינים נוספים
אין להניח פאה המשותפת לשני שדות, אפילו אם בשניהם גודל אותו סוג גידול, היות שהמצווה היא שיתוף העניים בכל שדה בפאה מיוחדת. גם אם השדות צמודים אבל יש ביניהם נחל או שביל או דבר אחר שחוצץ כך שאינם נחרשים ונקצרים כאחד, הם נחשבים כשני שדות וצריך להניח פאה לכל שדה. אבל במטע של אילנות, שביל או נחל אינו מפריד את המטע לשני חלקים, כי הם נראים כאחד, ורק אם היה גדר בין שני החלקים צריך להשאיר פאה מכל חלק בפני עצמו.

אף על פי שהמצווה היא להפריש את הפאה בזמן שהתבואה מחוברת לקרקע, בדיעבד ניתן להפריש אף לאחר מכן, ובתלמוד נחלקו עד מתי יכול להפריש:

חל על עשיר איסור לשמור פאה עבור עני מסוים אלא עני הקודם לקחת זוכה בפאה. אין באפשרותו של עני הרוצה בכך לשמור לעצמו על ידי פריסת בגד על הפאה וסימון הפאה כפאה "שלו" ואם עשה כן מותר לעני אחר ליטול ממנו.

היום לא נהוג להניח פאה.

## קישורים חיצוניים
* 
* 

## ביאורים

## הערות שוליים

קטגוריה:מצוות התלויות בארץ
קטגוריה:תרי"ג מצוות
קטגוריה:עוני
קטגוריה:מצוות הנוהגות בזמן הזה
קטגוריה:פרשת קדושים
קטגוריה:מתנות עניים
מאגר העמק העגול

**מאגר העמק העגול** בעיירה קלינטון  שבמחוז האנטרדון , ניו ג'רזי, ארצות הברית, הוא מאגר מים שהוקם בשנת 1960 על ידי רשות המים של ניו ג'רזי שהקימה שני סכרים רחבים והציפה את העמק הגדול. המאגר הוא הגדול ביותר בניו ג'רזי. את שמו הוא קיבל על שם העמק העגול הטבעי אותו הוא מכסה.

## מאפיינים, חי ופנאי
עומק המאגר מגיע ל-55 מטר, ושטחו עומד על 9.5 קמ"ר. הוא מכיל 55 מיליארד גלוני מים, לשימוש במרכז המדינה. המאגר מפורסם בשל מימיו הכחולים והצלולים. צלילותם של המים מאפשר להביט לתוכם כ-6 מטרים.

במאגר מצויים דגי פורל בשפע. המחלקה להגנת הסביבה בניו ג'רזי  טוענת כי המאגר הוא המקום גידול הטבעי הדרומי ביותר עבור פורל האגם . במי האגם מצויים המינים: בס, פיקרל שרשרתי , שפמנונאים, צלופח אמריקאי , פרקה , טרוטה חומה, טרוטת עין-הקשת ועוד.

בסביבת האגם קיים פארק עם מתקני מחנאות, שחייה ומתקני צלילה. מסלולי הליכה ושבילי אופניים.

## "משולש ברמודה" של ניו ג'רזי

המאגר מכונה "משולש ברמודה" של ניו ג'רזי. זמן קצר לאחר שנפתח האגם לדייג, ב-1972, "נבלע" בו האדם הראשון, ומאז עלה מספר הטובעים בו ל-26 איש. גופותיהם של שישה מהם לא נמצאו עד היום, למרות המאמצים לאיתורם. ב-2006 אף נשכרה צוללת לשם כך, אך לא נמצאו עקבות.

יש שאומרים כי בעת הקמתו של המאגר הוא הוצף על יישובים עם בתים ועצים, ואלו עדיין קיימים בקרקעית האגם. את סיבת הנעדרים הם רואים בהסתבכות גופותיהם בסבך העצים שבקרקעיתו. בעלי תפקיד מטעם הרשויות וחובבי דיג מצביעים על התעלומה בתופעת טבע חריגה של משבי רוח התוקפים בפתאומיות את האגם ומטלטלים בחוזקה את השוהים על פניו. הרוחות נגרמות על ידי ההרים הסוגרים את האגם מכל עבריו, וכל משב רוח שחודר ביניהם - נלכד בשטח האגם. הרוחות הלכודות נעות בסיבוביות מעל המים ויוצרות גלים בגובה של עשרות סנטימטרים. לאורך שפת האגם הותקנו פנסים, שבעת שהאגם הופך לסוער, הם מהבהבים ומתריעים בפני בעלי סירות השוחרים לדוג באגם. התופעה מתרחשת לרוב בשעת הבוקר שבין 10 ל-11. בנוסף לתופעה זו, הטמפרטורה הנמוכה של המים, שבמקומות עמוקים עשויה להגיע גם לטמפרטורה של 10 מעלות צלזיוס, מקררת את האדם שנופל לתוכה עד כדי קבלת הלם, התכווצויות הגורמות לבליעת מים, ואף היפותרמיה. דובר משטרת ניו ג'רזי טוען כי הדבר יכול לקחת 30 שניות בלבד מעת הנפילה למים. לדברי הרשויות, טמפרטורת האגם גורמת גם לגופים שבו להישאר מתחת לפני המים, משום שבטמפרטורה זו הגופים לא מתפרקים ולא משחררים גזים שמסוגלים להרים אותם לפני המים. רונדה קווין, פרופסורית מאוניברסיטת סיטון היל , שמבקרת את המקום באופן קבוע, רואה גורם נוסף לטביעה הקטלנית הגבוהה במקום; צורתו העגולה, המקשה על השוהה בתוכו למצוא את כיוונו ולאמוד את המרחק הנכון אל שפת האגם. לדבריה, אף שחיינים מיומנים יתקשו לשחות באגם בתנאים קשים אלו.

למרות הסכנה והתעלומה שבאגם, דייגים חובבים ממשיכים לבוא אל האגם ולדוג ממגוון דגיו.

## קישורים חיצוניים
* 
* מפת האגם והפארק שסביבו 
* Official Page from the NJDEP
* New Jersey's Great Northwest Skylands Area Page
* NY-NJTC: Round Valley Recreation Area Trail Details and Info
* NY-NJTC: Cushetunk Mountain Nature Preserve Details and Info
* Round Valley Fishing Info
* Another drowning

## הערות שוליים

קטגוריה:ניו ג'רזי: גאוגרפיה
קטגוריה:היעלמויות בלתי מוסברות
קטגוריה:ארצות הברית: אגמי אגירה מלאכותיים
יחסי יוון–מוזמביק

250px|ממוזער|שר החוץ של מוזמביק אולדמירו בלוי נפגש במפוטו עם סגן שר החוץ היווני קיריאקוס גרונטופולוס בעת ביקור האחרון במדינה, 2014
**יחסי יוון–מוזמביק** הם היחסים הדיפלומטיים הרשמיים שבין **[[יוון|הרפובליקה ההלנית]]** לבין **[[מוזמביק|רפובליקת מוזמביק]]**.

## סקירה כללית
על פי משרד החוץ היווני, "היחסים הבילטרליים בין שתי המדינות הם יחסים טובים וידידותיים". שיתוף הפעולה הגדול ביותר של יוון עם מוזמביק הוא שיתוף פעולה במגזרי הספנות התיירותית. במוזמביק ישנה קהילה יוונית של 150 נפשות, רובם מתגוררים בעיר הבירה מפוטו. הכנסייה היוונית-אורתודוקסית של מוזמביק הוקמה בשנת 2006.

אזרחי יוון חייבים באשרה כדי להיכנס בגבולותיה של מוזמביק. אזרחי מוזמביק חייבים באשרה כדי להיכנס בגבולותיה של יוון.

## ייצוג
* יוון לא מיוצגת במוזמביק בדרג השגרירות אלא באמצעות שגרירותה הממוקמת בפרטוריה, אחת מבירותיה של דרום אפריקה. יוון מיוצגת במוזמביק בדרג הקונסולרי ומחזיקה בקונסוליית כבוד בעיר מפוטו.
* מוזמביק לא מיוצגת ביוון בדרג השגרירות אלא באמצעות שגרירותה הממוקמת ברומא, בירת איטליה.

## ראו גם
* יחסי יוון-מלאווי
* יחסי יוון-רואנדה
* יחסי בורונדי-יוון

## קישורים חיצוניים

* Greece's Bilateral relations with Mozambique, משרד החוץ היווני (Greek Ministry of Foreign Affairs)

## הערות שוליים

קטגוריה:ערכים ללא קטגוריות פיזיות - יחסי חוץ
אליפות האמריקות בכדורסל 1992

**[[אליפות האמריקות בכדורסל]] 1992** הידועה גם בשם **טורניר האמריקות 1992** היא האליפות החמישית שנערכה על ידי פיב"א אמריקה.

באליפות השתתפו 10 נבחרות. מטרת התחרות הייתה גם לקבוע את הנבחרות שיקבלו זכות להשתתף באולימפיאדת 1992.  

כל המשחקים נערכו בקוליסום ממוריאל, פורטלנד שבאותה תקופה היה מותאם ל-12 אלף צופים.

 זכתה באליפות בפעם הראשונה בתולדותיה. היא הייתה מיוצגת על ידי נבחרת שקיבלה כינוי "דרים טים" ולראשונה כללה כדורסלני NBA.

אוסקר שמידט היה מלך הסלים של האליפות בפעם הרביעית ברציפות.
## מתכונת התחרות
תחילה נערכו משחקי העפלה אזוריות:

* צפון אמריקה - , 
* מרכז אמריקה וקריביים - , , , 
* דרום אמריקה - , , ,  

תחילה המשחקים נערכו בשני בתים. בהמשך, שש נבחרות המשיכו בפלייאוף לקביעת הנבחרות שיעפילו לאולימפיאדה.

## טבלת התחרות (שלב הפלייאוף)

## דירוג סופי

## קישורים חיצוניים
* 
* נתונים מאתר פיב"א
* נתונים מאתר todor66

קטגוריה:תחרויות כדורסל ב-1992
קטגוריה:תחרויות כדורסל בארצות הברית
1992
מזמור חג המולד (סרט, 1971)

**מזמור חג המולד** (באנגלית: **A Christmas Carol**) הוא סרט אנימציה משנת 1971, אשר שמשמש כעיבוד לנובלה באותו שם מאת צ'ארלס דיקנס שיצאה לאור ב-1843. הסרט שודר לראשונה בטלוויזיה ברשת ABC בארצות הברית ואחר כך הוקרן בבתי הקולנוע.

הסרט זכה בפרס אוסקר לסרט המונפש הקצר הטוב ביותר לשנת 1971.

## צוות השחקנים (דיבוב)
* אלסטייר סים – אבנעזר סקרוג'
* מייקל רדגרייב – המספר
* מייקל הורדרן – הרוח של מארלי
* דיאנה קוויק – רוח חג המולד של העבר
* ג'ואן סימס – גברת קרצ'יט
* פול ויתסאן-ג'ונס – פזיוויג
* דייוויד טייט – פרד / המתרים
* פליקס פלטון – רוח חג המולד של ההווה
* אנני וסט – רוח חג המולד של העתיד
* מלווין הייז – בוב קרצ'יט
* מרי אלן ריי – גברת דילבר
* אלכסנדר ויליאמס – טים הזעיר (ללא קרדיט)

## הפקה
את הסרט "מזמור חג המולד" ביים ריצ'רד ויליאמס, האחראי לסגנון היה קן האריס שקיבל קרדיט כ"אנימטור ראשי". אלסטייר סים כיכב בתפקיד אבנעזר סקרוג', דמות שהוא גילם ב-1951 בסרט "סקרוג'". גם השחקן מייקל הורדרן גילם שוב את אותה דמות, הרוח של מארלי, מאותו סרט. מייקל רדגרייב היה המספר. האנימטור הוותיק צ'אק ג'ונס היה מפיק בפועל. בנו של ויליאמס, אלכסנדר ויליאמס, שהיה אז בן ארבע דיבב את דמותו של טים הזעיר.

## סגנון חזותי
לגרסה זו של "מזמור חג המולד" יש מראה ייחודי. הסגנון הוא בהשראת האיורים של ג'ון ליץ' שאייר את המהדורה המקורית, ושל הרישומים בעט ודיו של המאייר מילו וינטר שעיטרו את המהדורות משנות השלושים של המאה העשרים. הקהל המיועד אינו של ילדים קטנים. בשל האווירה הקודרת של הסרט והדגש על אפלה וצללים, היו שחשבו שסרט זה הוא המפחיד ביותר מבין העיבודים לסיפור הקלאסי של דיקנס.

## פרס האוסקר
הסרט הופק במקור כסרט טלוויזיה לחג המולד, רק מאוחר יותר הוקרן בבתי הקולנוע, ולכן היה זכאי למועמדות לפרס האוסקר. הסרט זכה בפרס סרט ההנפשה הקצר הטוב ביותר לשנת 1972. הוא העיבוד היחיד של "מזמור חג המולד" שזכה בפרס אוסקר.

## קישורים חיצוניים

* 

## הערות שוליים

קטגוריה:סרטי 1971
קטגוריה:סרטים אמריקאיים
קטגוריה:זוכי אוסקר: הסרט המונפש הקצר הטוב
קטגוריה:סרטים באנגלית
קטגוריה:סרטים המבוססים על מזמור חג המולד
קטגוריה:סרטי חג המולד
קטגוריה:סרטים קצרים מונפשים
קטגוריה:ספיישלים טלוויזיוניים אמריקאים של חג המולד
קטגוריה:ספיישלים טלוויזיוניים אמריקאים
אליפות האמריקות בכדורסל 1993

**[[אליפות האמריקות בכדורסל]] 1993** הידועה גם בשם **טורניר האמריקות 1993** היא האליפות השישית שנערכה על ידי פיב"א אמריקה.

באליפות השתתפו 10 נבחרות. מטרת התחרות הייתה גם לקבוע את הנבחרות שיקבלו זכות להשתתף באליפות העולם בכדורסל 1994. 

המשחקים נערכו בסן חואן, בקוליסו רוברטו קלימנטה שמכיל 12,500 מקומות.

ארצות הברית זכתה באליפות בפעם השנייה בתולדותיה.

חואן אספיל () עם 28.4 נקודות למשחק זכה בתואר מלך הסלים את האליפות.
## מתכונת התחרות
תחילה נערכו משחקי העפלה אזוריות:

* צפון אמריקה - , 
* מרכז אמריקה וקריביים - , , , 
* דרום אמריקה - , , ,  

תחילה המשחקים נערכו בשני בתים. בהמשך, שמונה נבחרות המשיכו בפלייאוף לקביעת הנבחרות שיעפילו לאליפות העולם.

## טבלת התחרות (שלב הפלייאוף)

## דירוג סופי

## קישורים חיצוניים
* 
* נתונים מאתר פיב"א
* נתונים מאתר todor66

קטגוריה:תחרויות כדורסל ב-1993
קטגוריה:תחרויות כדורסל בפוארטו ריקו
1993
ליילנד MCW אולימפיק

**ליילנד MCW אולימפיק** (באנגלית: **Leyland-MCW Olympic**) הוא אוטובוס, אשר יוצר על ידי חברת "ליילנד" (שם מלא: "BritishLeylandMotor Corporation") הבריטית בין השנים 1949–1971.

## יצוא "ליילנד MCW אולימפיק"
* ישראל - דגמי "ליילנד MCW אולימפיק" הופעלו על ידי חברת אגד (ראו תמונות 1, 2)
* דרום אפריקה
* ארגנטינה
* אורוגוואי
* טורקיה

## סדרה ראשונה "ליילנד MCW אולימפיק" (1949-1954)
* HR40 (שרות בבריטניה), מערכת היגוי מימין
* ER36 (יצוא), מערכת היגוי מימין
* EL36 (יצוא), מערכת היגוי משמאל
* EL40 (יצוא), מערכת היגוי משמאל
* ER40 (יצוא), מערכת היגוי מימין
* EL44 (יצוא), מערכת היגוי משמאל
* ER44 (יצוא), מערכת היגוי מימין

## סדרה שנייה "ליילנד MCW אולימפיק" (1954-1956)
* Ex2/40
* Ex2/44

## סדרה שלישית "ליילנד MCW אולימפיק" (1957-1966)
* EL3
* ER3

## תמונות

קובץ:EM-leyland-tow-truck-1.jpg| "ליילנד MCW אולימפיק" - אוטובוס שרות לחילוץ אוטובוסים של חברת אגד ממוסך אגד באשקלון, (צולם ב-מוזיאון אגד בחולון) (תמונה מס. 1)
קובץ:Egged 013.jpg| "ליילנד MCW אולימפיק" - אוטובוס גרר של חברת אגד (צולם ב-מוזיאון אגד בחולון) (תמונה מס. 2)



קובץ:Winchester Broadway - King Alfred JAA708 at dusk.JPG | ליילנד MCW אולימפיק
קובץ:King Alfred bus (JAA 708), 2009 King Alfred running day.jpg| שלדה של "ליילנד MCW אולימפיק"
קובץ:Winchester City Road - King Alfred JAA708 and UOU419H after dark.JPG| ליילנד MCW אולימפיק



## ראו גם

## לקריאה נוספת
*ליילנד MCW אולימפיק - היסטוריה של האוטובוס
* ליילנד MCW אולימפיק - תמונות (אתר flickr)

## קישורים חיצוניים

## הערות שוליים

MCW אולימפיק
קטגוריה:כלי רכב שהושקו ב-1949
קטגוריה:כלי רכב בריטיים
אליפות ישראל באתלטיקה 1949

**אליפות ישראל באתלטיקה** נערכה באצטדיון המכביה בתל אביב בין התאריכים 15 - 16 ביולי 1949.

## תוצאות נשים
### שדה

## תוצאות גברים
### מסלול

### שדה

## קישורים חיצוניים
* 
* 
* 

קטגוריה:1949 בישראל: ספורט
קטגוריה:תל אביב-יפו: תחרויות אתלטיקה
מערת נשימת הדרקון

**מערת נשימת הדרקון** (באנגלית: **Dragon's Breath Cave**) היא מערה שבה נמצא האגם התת-קרקעי הגדול בעולם. מיקומה סמוך למדבר קלהארי שבדרום אפריקה, בנמיביה. המערה נקראת כך בשל האוויר הלח העולה מפתחה לפני השטח.

## גילוי ומחקר המערה
המערה נתגלתה ב-1986 על ידי החוקר ג'ון אייריש אשר עבד כאנטומולוג במוזיאון הלאומי של נמיביה.
הוא עסק במחקר בספלאולוגיה וחקר את אוכלוסיית בעלי החיים במערה.

תגליתו חשפה פתח מערה, שהכניסה ממנו עוברת דרך מצוק סלעי מורכב לטיפוס, הבנוי מארבעה חלקים - באורכי 5 מטרים, 7 מטרים, 12 מטרים, ומקטע אחרון באורך 36 רגלים היורד בסופו אל תוך האגם התת-קרקעי הגדול בעולם. צוללנים שחקרו את המקום נתקלו בקשיים רבים להעריך את עומקו, כאשר היו מסוגלים להגיע לכל היותר לעומק של כ-130 מטרים, מה שלא הספיק כדי להעריך את מיקום הקרקעית.

בשנת 2020 האגם עבר מיפוי תלת-ממדי על ידי טכנולוגיה ניסיונית של רובוט שנבנה לצלילת מעמקים באגמים. במיפוי התגלה שעומק האגם הוא 204 מטרים, ושרוחבו 175 מטרים.

### בעלי החיים במערה
במחקר זואולוגי שנערך באזור בסוף המאה ה-20, התגלו במערה ובסביבתה מספר מיני בעלי חיים ייחודיים שמתקיימים רק באזור זה של נמיביה.

בין מינים אלו נמצא מין של סרטנאים בשם Namibianira Dracohalitus, שנקרא על שם מערת נשימת הדרקון. הפרטים שהתגלו במערה ייחודיים במידותיהם לעומת פרטים נוספים שנמצאו. בנוסף, חיים באגם שפמנוני מערות זהובים.

## קישורים חיצוניים
* Dragon’s Breath Cave: Largest Underground Non-Subglacial Lake, באתר "Environmental Monitor"

## הערות שוליים

נשימת הדרקון
קטגוריה:נמיביה: גאוגרפיה
קטגוריה:שיאי עולם
נשימת הדרקון
קטגוריה:אגמים תת-קרקעיים
ליילנד Sherpa

**ליילנד Sherpa**(באנגלית: **Leyland Sherpa**) היא מכונית בתצורות: מסחרית, מיניבוס ו-טנדר, אשר יוצרה בבריטניה על ידי יצרנית המכוניות הבריטית יצרנית המכוניות "ליילנד" (שם מלא: "BritishLeylandMotor Corporation") הבריטית בין השנים 1974–1982.

## ייצור דגמי "ליילנד Sherpa" במספר תצורות

משנת 1982-1984 יוצר הדגם על ידי חברת המכוניות "Freight Rover", (סדרת Sherpa K2 Series).

משנת 1984-1989 הדגם יוצר על ידי "Freight Rover" ונקרא "Freight Rover 200 Series".

משנת 1989-1993 הדגם יוצר על ידי חברת "Leyland DAF" והיה קרוי "Leyland DAF 200 Series".

משנת 1993-2006 הדגם יוצר על ידי חברת "LDV Group" (בבעלות חברת המכוניות "Rover Group" וחברת המכוניות "Leyland DAF ") ונקרא "LDV Pilot".

## דגמים
* 185 (משקל: 1,850 ק"ג)
* 200 (משקל: 2,000 ק"ג)
* 215 (משקל: 2,150 ק"ג) (דגם טנדר)
* 220 (משקל: 2,200 ק"ג)
* 230 (משקל: 2,300 ק"ג)
* 240 (משקל: 2,400 ק"ג) (דגמי: טנדר, מיניבוס)
* 250 (משקל: 2,500 ק"ג)

## תצורות "ליילנד Sherpa"

* מסחרית
* מיניבוס
* טנדר

## תמונות

קובץ:Leyland Sherpa ca 1981.JPG | ליילנד Sherpa שנת 1981
קובץ:Leyland Sherpa 240 (36586066005).jpg | ליילנד Sherpa, דגם 240
קובץ:1981 Austin Sherpa 250 Deluxe Van (7961180918).jpg | ליילנד Sherpa, דגם 250, שנת 1981 (יוצר על ידי חטיבת "Morris Motors" בליילנד)
קובץ:1981 Austin Sherpa 250 Deluxe Van (7961194064).jpg | ליילנד Sherpa שנת 1981 (יוצר על ידי חטיבת "Morris Motors" בליילנד)
קובץ:Leyland Sherpa 240 (36586066005).jpg | ליילנד Sherpa דגם 240
קובץ:Railway mini-bus, Lisburn - geograph.org.uk - 1087209.jpg | ליילנד Sherpa בתצורת מיניבוס


## ראו גם
* ליילנד פנתר
* ליילנד טיטאן (B15)
* ליילנד B21
* ליילנד 15/20
* ליילנד 8

## קישורים חיצוניים

* ליילנד Sherpa (1:04), יו-טיוב
* ליילנד Sherpa ואן (0:41), יו-טיוב

## הערות שוליים

קטגוריה:מיניבוסים
קטגוריה:מכוניות מסחריות
קטגוריה:טנדרים
קטגוריה:כלי רכב שהושקו ב-1974
Sherpa
קטגוריה:כלי רכב בריטיים
יחסי ישראל – מזרח טימור

**יחסי ישראל–מזרח טימור** הם היחסים הדיפלומטיים הרשמיים שמתקיימים בין מדינת ישראל לבין הרפובליקה הדמוקרטית של מזרח טימור מאז מאי 2002.

ישראל מיוצגת במזרח טימור על ידי שגריר לא-תושב היושב בשגרירות ישראל בסינגפור. השגריר הנוכחי הוא אלי ורד חזן שהחל את תפקידו ביולי 2023.

## היסטוריה
ז'וזה רמוס הורטה, לימים נשיאה השני של מזרח טימור, נועד בשנת 2002 עם שר החוץ שמעון פרס בעצרת הכללית של האו"ם זמן קצר לפני שמדינתו קיבלה עצמאות מאינדונזיה ב-20 במאי אותה שנה.

מזרח טימור הכירה במדינת ישראל ב-29 באוגוסט 2002.

בשנת 2005 ישראל ומזרח טימור הפעילו קורסים ופרויקטים בתחום החקלאות ובוצעה שליחות אחת של מומחה ישראלי למזרח טימור.

בפברואר 2011 ערך רמוס הורטה ביקור רשמי בישראל, בתפקידו כנשיא מזרח טימור, ונפגש בשנית עם פרס, בתפקיד נשיא מדינת ישראל. משלחתו שביקרה בארץ מצאה עניין בשיתוף פעולה וסיוע בתחום הביטחון הימי והחקלאות. רמוס הורטה גם העביר הרצאה במכון ליחסים בינלאומיים על שם לאונרד דייוויס שבאוניברסיטה העברית בירושלים.
[ממוזער|שגרירת ישראל לשעבר ב[סינגפור ומזרח טימור סימונה הלפרין (משמאל) נפגשת עם נשיא מזרח טימור פרנסיסקו גוטרש, 2018|250x250 פיקסלים]]

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אליפות האמריקות בכדורסל 1995

**[[אליפות האמריקות בכדורסל]] 1995** הידועה גם בשם **טורניר האמריקות 1995** היא האליפות השביעית שנערכה על ידי פיב"א אמריקה.

באליפות השתתפו 10 נבחרות. מטרת התחרות הייתה גם לקבוע את הנבחרות שיקבלו זכות להשתתף באולימפיאדת אטלנטה.  לנבחרת ארצות הברית בכדורסל כבר היה כטיס העפלה והיא לא השתתפה בתחרות.

המשחקים נערכו בטוקומאן (בית ב') ונאוקן (בית א' ושלבי נוקאאוט). בנאוקן משחקים נערכו באסטדיו רוקה צ'ה שמכיל כ-8,000 מקומות לצופים.

 פוארטו ריקו זכתה באליפות בפעם הרביעית בתולדותיה.

אוסקר שמידט היה מלך הסלים של האליפות בפעם החמישית בקריירה.

## מתכונת התחרות
תחילה נערכו משחקי העפלה אזוריות:
 
* צפון אמריקה -  
* מרכז אמריקה וקריביים - , , , , 
* דרום אמריקה - , , ,  

תחילה המשחקים נערכו בשני בתים. בכל בית ארבע נבחרות העפילו לבית רבע הגמר. בהמשך, נבחרות המשיכו בפלייאוף לקביעת הנבחרות שיעפילו לאליפות העולם.

### טבלת התחרות (שלב רבע הגמר)

### שלב חצי הגמר והגמר

## דירוג סופי

## קישורים חיצוניים
* 
* נתונים מאתר פיב"א
* נתונים מאתר todor66

קטגוריה:תחרויות כדורסל ב-1995
קטגוריה:תחרויות כדורסל בארגנטינה
1995
ליילנד 8

**ליילנד 8** (באנגלית: **Leyland Eight**) היא מכונית ספורט בתצורת קבריולה, 4 מושבים, אשר יוצרה בבריטניה על ידי יצרנית המכוניות "ליילנד" (שם מלא: "BritishLeylandMotor Corporation") הבריטית בין השנים 1920–1923.

## ליילנד 8
דגם ה"ליילנד 8" הוצג לראשונה בתערוכת המכוניות הבינלאומית באולימפיה, לונדון, בשנת 1920.

סך הכול יוצרו 18 יחידות.

מחיר דגם ה"ליילנד 8" עמד על 2,500 לירות שטרלינג בשנת 1920. בשנת 1922 הוזל הדגם ל-1,875 לירות שטרלינג.

בשנת 1922 נבנתה מכונית המרוץ "8 Leyland-Thomas" על בסיס דגם ה-"ליילנד 8".

## תמונות

קובץ:Leyland-thomas-8-cylinder.jpg| ליילנד תומאס 8
קובץ:Leyland Eight 1927.JPG| ליילנד 8, שנת 1927
קובץ:1927 Leyland Straight Eight Heritage Motor Centre, Gaydon (1).jpg | ליילנד 8

## ראו גם
* ליילנד משאית קיטור - שנת 1896
* ליילנד משאית בנזין שנת 1904

## קישורים חיצוניים

* ליילנד 8 (0:10), יו-טיוב

## הערות שוליים

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1920
8
קטגוריה:מכוניות בריטיות
יחסי ישראל – כף ורדה

**יחסי ישראל–כף ורדה** הם היחסים הדיפלומטיים והבילטרליים בין מדינת ישראל לרפובליקה של כף ורדה.

היחסים בין שתי המדינות כוננו ביולי 1994. ישראל מיוצגת בכף ורדה על ידי שגריר לא תושב היושב בסנגל. בנוסף, ישראל פלג משמש כקונסול הכבוד של ישראל בכף ורדה.

## היסטוריה
יחסים דיפלומטיים בין שתי המדינות הצעירות נכונו לראשונה ב-27 ביולי 1994.

בשנת 1991, בפעם הראשונה בכף ורדה, נבחר ראש ממשלה באופן דמוקרטי. היה זה קרלוס וייגה, צאצא של יהודי מרוקו שהגיעו לכף ורדה דרך גיברלטר באמצע 1800.

בחודש דצמבר 2016 ביקר בישראל שר החקלאות של קייפ ורדה, ג'ילברטו סילבה, יחד עם עשרה מעמיתיו ממדינות אפריקניות אחרות. סילבה אמר כי "ישראל מעוררת בו השראה", מאחר שתנאי האקלים של שתי המדינות דומים מאוד והניסיון הישראלי בתחום החקלאות עשוי להיות שימושי עבור מדינת האי.

ביוני 2017 נועד ראש ממשלת ישראל בנימין נתניהו עם נשיא כף ורדה ז'ורז'ה קרלוש פונסקה בפסגת ה-ECOWAS במונרוביה, ליבריה. לאחר הפגישה התחייבה כף ורדה שלא להצביע נגד ישראל באו"ם. כעבור מספר ימים, ב-9 באוגוסט, הכחיש הממשל בכף ורדה ידיעות אלו. נציגי ממשלת כף ורדה אמרו כי בכוונתם לחזק את הקשרים עם ישראל, אך מדיניות החוץ של המדינה נקבעת על ידי הממשלה ולא על ידי הנשיא. למרות התחזקות המגעים עם ירושלים, מדיניות החוץ של כף ורדה כלפי ישראל לא השתנתה.

במרץ 2019 הגיעו ראש ממשלת כף ורדה אוליסש קורייה א סילבה ורעייתו לביקור רשמי בישראל, במהלך הביקור נפגשו עם ראש הממשלה בנימין נתניהו.

## לקריאה נוספת
* אריה עודד, **אפריקה וישראל: ייחודיות ותהפוכות ביחסי החוץ של ישראל**, הוצאת ספרים ע"ש י"ל מאגנס, 2010

## הערות שוליים

קטגוריה:ערכים ללא קטגוריות פיזיות - יחסי חוץ
קטגוריה:יחסי אפריקה–ישראל לפי מדינה
Viasat Explore

[250px|שמאל|ממוזער|[סמליל הערוץ בין השנים 2009-2014]]
**Viasat Explore** הוא ערוץ טלוויזיה בבעלות חברת Viasat. הערוץ עוסק בסרטי תעודה על חיות בר, ספורט, הרפתקאות, נסיעות וטכנולוגיה. מטה הערוץ נמצא במטה חברת Viasat, בלונדון. הערוץ התחיל את שידוריו במדינות סקנדינביה ואחרי כמה שנים התרחב לשווקים רבים במזרח אירופה והמדינות הבלטיות עם כתוביות מתאימות. 

הערוץ הושק בינואר 2002 כערוץ המיועד למדינות סקנדינביה. ב-1 בנובמבר 2003 הוא הרחיב את שידוריו לאוקראינה, רוסיה, קזחסטן, אסטוניה, לטביה, ליטא, מולדובה, בלארוס, הונגריה, פולין, רומניה ובולגריה.

הערוץ לא מפיק תוכניות בעצמו אלא רוכש תוכן מגופי הפקה אמריקאיים ואירופאיים.

הערוץ משדר כיום 24 שעות ביממה והמתחרים העיקריים שלו הם ערוץ דיסקברי וערוץ נשיונל ג'יאוגרפיק. מאז 2012, Viasat Explore, יחד עם ערוצים אחים, Viasat History ו-Viasat Nature, משדרים באיכות HD לצד שידור ב-SD. כמו ערוצי Viasat אחרים, עבר מיתוג מחדש באפריל 2014, כאשר הוא שינה את הסמליל שלו והחליף את האות "X" באות "E".

## שידורי הערוץ
Viasat Explore החל לשדר בסקנדינביה (שוודיה, דנמרק, פינלנד ונורווגיה) בשנת 2002, ובשנת 2003 החל להתרחב לשווקים נוספים. נכון לאוקטובר 2017 הערוץ משדר במדינות הבאות:
* סקנדינביה - דנמרק, פינלנד, נורווגיה ושוודיה. 
* מזרח אירופה - אוקראינה, אסטוניה, בלארוס, לטביה, ליטא, מולדובה ורוסיה. 
* מרכז ומזרח אירופה - בולגריה, הונגריה, פולין, צ'כיה ורומניה.

## ראו גם
* Viasat Nature
* Viasat History
* Viasat Sport (שוודיה)
* Viasat

## קישורים חיצוניים

* 

קטגוריה:ערוצי טלוויזיה בריטיים
אנטוינטה, נסיכת סקסוניה-קובורג-זאלפלד

**אנטוינטה, נסיכת סקסוניה-קובורג-זאלפלד** (בגרמנית: **Antoinette von Sachsen-Coburg-Saalfeld**; 28 באוגוסט 1779 – 14 במרץ 1824) הייתה נסיכה גרמנית, והיא אם השושלת של ראשי בית וירטמברג כיום.

## ביוגרפיה
אנטוינטה נולדה ב-28 באוגוסט 1779 בקובורג שהשתייכה לדוכסות סקסוניה-קובורג-זאלפלד, לפרנץ, דוכס סקסוניה-קובורג-זאלפלד, ולאוגוסטה, רוזנת רויס-אברסדורף, בתם של היינריך העשרים וארבעה, רוזן רויס-אברסדורף וקרולינה ארנסטינה, רוזנת ארבאך-שנברג. אנטוינטה הייתה אחותם של ארנסט הראשון, דוכס סקסוניה-קובורג-גותה, לאופולד הראשון, מלך בלגיה וויקטוריה, נסיכת סקסוניה-קובורג-זאלפלד - אמה של ויקטוריה, מלכת הממלכה המאוחדת.

לאנטוינטה הייתה מערכת יחסים קרובה במיוחד עם אחותה סופיה ושתיהן השתתפו לעיתים קרובות בפנטאיסי שלוס, מקלט של מהגרים מצרפת.

ב-17 בנובמבר 1798 התחתנה אנטוינטה עם אלכסנדר, דוכס וירטמברג, בנו של פרידריך השני אויגן, דוכס וירטמברג, ממנו נולדו לה 5 ילדים. זמן קצר לאחר חתונתם השתקעו השניים ברוסיה, שם מילא בעלה אלכסנדר תפקידים בכירים בצבא האימפריה הרוסית ובממשל הרוסי. ב-14 במרץ 1824 מתה אנטוינטה בסנקט פטרבורג, ונקברה בקריפטה המשפחתית בגותה.

## משפחתה
ב-17 בנובמבר 1798 התחתנה אנטוינטה עם אלכסנדר, דוכס וירטמברג, בנו של פרידריך השני אויגן, דוכס וירטמברג, ממנו נולדו לה 5 ילדים:
* מריה, דוכסית וירטמברג (1799–1860), התחתנה עם ארנסט הראשון, דוכס סקסוניה-קובורג-גותה
* פאול, דוכס וירטמברג (1800–1801)
* אלכסנדר, דוכס וירטמברג (1804–1881), התחתן עם מארי, נסיכת אורליאן
* ארנסט, דוכס וירטמברג (1807–1868), התחתן עם נטלי אשבורן שקיבלה את התואר "פון גרינהוף"
* פרידריך, דוכס וירטמברג (1810–1815)

## אילן יוחסין

## קישורים חיצוניים

* 

קטגוריה:נסיכות גרמניות
קטגוריה:ילידות 1779
קטגוריה:נפטרות ב-1824
ליילנד סוויפט

**ליילנד סוויפט** (באנגלית: **Leyland Swift**) הוא אוטובוס מתוצרת יצרנית כלי הרכב הבריטית **ליילנד** (שם מלא: BritishLeylandMotor Corporation) אשר יוצר בין השנים 1987–1990.

## ליילנד סוויפט
לדגם ה"ליילנד סוויפט" דלת צד בודדת.

דגם ה"לילנד סוויפט" יוצא לאוסטרליה ודרום אפריקה.

## דגמי "ליילנד סוויפט"
* בסיס גלגלים קצר - 3.6 מטר
* בסיס גלגלים ארוך - 4.4 מטר

## תמונות

Arriva Midlands North 1131.jpg
Old buses on Jersey (Leyland Swift- Wadham Stringer Vanguard) (9639510660).jpg


## ראו גם

## לקריאה נוספת
* ליילנד סוויפט (אתר flickr)
* ליילנד סוויפט - תמונות (flickriver.com/groups)

## קישורים חיצוניים

* | ליילנד סוויפט (2:16 דקות), יו-טיוב

## הערות שוליים

סוויפט
קטגוריה:דגמי מכוניות שהושקו ב-1987
קטגוריה:כלי רכב בריטיים
יחסי איחוד האמירויות הערביות – סרביה

**יחסי איחוד האמירויות הערביות–סרביה** (בערבית: **العلاقات الإماراتية الصربية**, בסרבית: **Односи Србије и Уједињених Арапских Емирата**) הם היחסים הדיפלומטיים הרשמיים בין **[[איחוד האמירויות הערביות]]** ובין **[[סרביה|הרפובליקה הסרבית]]**. סרביה כחלק מיוגוסלביה, כוננה יחסים דיפלומטיים עם איחוד האמירויות הערביות בשנת 1971. סרביה מיוצגת באיחוד האמירויות הערביות באמצעות שגרירות שהיא מחזיקה בדובאי. איחוד האמירויות הערביות מיוצגת בסרביה באמצעות שגרירות שהיא מחזיקה בבלגרד.

## השקעות מטעם איחוד האמירויות
* אייר סרביה חברת הדגל וחברת התעופה הגדולה ביותר בסרביה קיבלה הודעה מאיתיחאד אירווייז ב-1 באוגוסט 2013 כי היא מעוניינת בשיתוף פעולה אסטרטגי עם ממשלת סרביה בנוגע לחברה. לאחר ההסכם, ממשלת סרביה החזיקה 51% ממניות החברה ואיתיחאד החזיקה 49% ממניות החברה. חברת אייר סרביה קיבלה את שמה החדש ב-26 באוקטובר 2013 באמצע טיסה מבלגרד לאבו דאבי.
* פרויקט "בלגרד על המים" לחידוש ופיתוח העיר בלגרד ובניית גורדי שחקים בגובה מלמעלה ל-180 מטרים בסיטי של העיר.
* בשנת 2014 סרביה קיבלה מענק של מיליארד וחמש מאות מיליון דולר אמריקאי לשיתופי פעולה עם איחוד האמירויות.

## הערות שוליים

קטגוריה:ערכים ללא קטגוריות פיזיות - יחסי חוץ
First Love

"**First Love**" (בעברית: "**אהבה ראשונה**") הוא סינגל שהוקלט על ידי הזמרת האמריקאית ג'ניפר לופז, מתוך אלבומה השמיני, . השיר יצא לאור ב-1 במאי 2014, כסינגל השני מתוך האלבום. את השיר כתבו מקס מרטין, איליה, וסוואן קוטצ'ה, והוא הופק על ידי מרטין, איליה ופיטר קרלסון.

כמו הסינגל הראשון מן האלבום, כך גם הסינגל הזה זכה להצלחה מתונה ברחבי העולם, אך נכשל בארצות הברית גם כן, כאשר הצליח בשיאו להגיע למקום ה-87 בלבד במצעד הבילבורד הוט 100.

## וידאו קליפ
לפני שיצא הקליפ המלא, הוציאה לופז קליפ מילים שזכה להצלחה נאה ומונה הצפיות שלו עומד על למעלה מ-5 מיליון צפיות.

הווידאו קליפ הנלווה שיצא לשיר צולם במדבר של קליפורניה, באמצע חודש מאי. צוות הצילום של הקליפ החליט לצלמו בשחור-לבן, כדי להמחיש את שמו שמתאר את אהבתה הראשונה והנכזבת של לופז. לאורכו ניתן לראות את לופז ואת אהובה (דייוויד גנדי) בבקתה שנמצאת באמצע הדבר, כשהם רוקדים וזזים בתוכה. בין לבין ניתן לראות את לופז כשהיא שוכבת על חולות המדבר ושרה את השיר.

הקליפ עצמו לא זכה להצלחה רבה, ונכון לאוקטובר 2017, מונה הצפיות שלו עומד על 36 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'ניפר לופז
קטגוריה:שירים באנגלית
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי מקס מרטין
קטגוריה:שירים שנכתבו על ידי סוואן קוטצ'ה
קטגוריה:שירים שהופקו על ידי איליה סלמנזאדה
קטגוריה:שירים שהופקו על ידי מקס מרטין
קטגוריה:וידאו קליפים שבוימו על ידי אנתוני מנדלר
קטגוריה:וידאו קליפים בשחור-לבן
קטגוריה:סינגלים בהוצאת קפיטול רקורדס